ဖြူရတွင် ဖွပ်လျှင်ဖွေး၊ ထူရာတွင် ထပ်လျှင်လေး

ဖြူရတွင် ဖွပ်လျှင်ဖွေး၊ ထူရာတွင် ထပ်လျှင်လေး သည် မြန်မာဆိုရိုးစကား ဖြစ်သည်။

အဓိပ္ပာယ်

“ဖြူရာတွင် ဖွပ်လျှင်ဖွေး၊ ထူရာတွင် ထပ်လျှင်လေး” ဆိုသည်မှာ ဖြူစင်နေသော အဝတ်ကို ထပ်၍ လျှော်ဖွတ်လိုက်လျှင် ပို၍ ဖြူစင်သွားသကဲ့သို့ မူလကပင် ထူထဲလေးလံနေသော အရာတစ်ခုကို ထပ်၍ ပေါင်းထည့်လိုက်ပါက ပို၍ လေးလံသွားမည်ဟု ဆိုလိုသည်။ ကောင်းသောအရာကို ထပ်၍ လုပ်ဆောင်ပါက ပို၍ ကောင်းမွန်လာမည်ဖြစ်ပြီး မကောင်းသောအရာကို ထပ်၍ လုပ်ဆောင်ပါက ပို၍ ဆိုးရွားလာမည်ဟူသော သဘောကို ဤဆိုရိုးစကားက ဖော်ညွှန်းသည်။ ကောင်းခြင်းနှင့် မကောင်းခြင်းတို့၏ သဘောသဘာဝကို ထင်ရှားစေသည့်အပြင် အပြုသဘောဆောင်သော လုပ်ရပ်များ၏ အကျိုးကျေးဇူးနှင့် အနုတ်လက္ခဏာဆောင်သော လုပ်ရပ်များ၏ ဆိုးကျိုးများကိုလည်း သွယ်ဝိုက်၍ သွန်သင်ထားသည်။

ကိုးကားချက်များ

   "ဖြူရာတွင် ဖွပ်လျှင်ဖွေးသည်၊ ထူရွာတင် ထပ်လျှင်လေးသည် ဟူသော သူတော်ကောင်းပညာရှိ စကားဟောင်းကိုလည်းကောင်း၊… အကြောင်းအကျိုး သဘောသွား ထောက်ထားရုံးပေါင်း ကောင်းသည်ထက်ကောင်း၍ ကောင်းဆိုသမျှ အလုံးစုံ ကုံလုံပြည့်ဝအောင်…၊" [၁၂၈၅] ချုပ်ပုံ၊ မ။ ၁၈၃။

ကိုးကား

Category:မြန်မာဆိုရိုးစကားများ